CELEX: 31989D0075
Language: el
Date: 1988-12-23 00:00:00
Title: 89/75/ΕΟΚ: Απόφαση της Επιτροπής της 23ης Δεκεμβρίου 1988 για την τροποποίηση του καθεστώτος εισαγωγής που προβλέπεται από τον κανονισμό (ΕΟΚ) αριθ. 3420/83 του Συμβουλίου και εφαρμόζεται στην Ομοσπονδιακή Δημοκρατία της Γερμανίας και στην Ελλάδα, έναντι της Ρουμανίας, όσον αφορά διάφορα προϊόντα

Avis juridique important

|

31989D0075

89/75/ΕΟΚ: Απόφαση της Επιτροπής της 23ης Δεκεμβρίου 1988 για την τροποποίηση του καθεστώτος εισαγωγής που προβλέπεται από τον κανονισμό (ΕΟΚ) αριθ. 3420/83 του Συμβουλίου και εφαρμόζεται στην Ομοσπονδιακή Δημοκρατία της Γερμανίας και στην Ελλάδα, έναντι της Ρουμανίας, όσον αφορά διάφορα προϊόντα  

Επίσημη Εφημερίδα αριθ. L 030 της 01/02/1989 σ. 0069 - 0070

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1988  για την τροποποίηση του καθεστώτος εισαγωγής που προβλέπεται από τον κανονισμό (ΕΟΚ) αριθ. 3420/83 του Συμβουλίου και εφαρμόζεται στην Ομοσπονδιακή Δημοκρατία της Γερμανίας και στην Ελλάδα, έναντι της Ρουμανίας, όσον αφορά διάφορα προϊόντα  (Τα κείμενα στη γερμανική και ελληνική γλώσσα είναι τα μόνα αυθεντικά)  (89/75/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (1), όπως τροποποιήθηκε τελευταία από τον κανονισμό (ΕΟΚ) αριθ. 2273/87 (2), και ιδίως το άρθρο 9 παράγραφος 1,  Εκτιμώντας:  ότι ο κανονισμός (ΕΟΚ) αριθ. 3420/83 καθόρισε τον κατάλογο των προϊόντων καταγωγής προϊόντων κρατικού εμπορίου, των οποίων η θέση σε ελεύθερη κυκλοφορία εντός των κρατών μελών υπόκειται σε ποσοτικούς περιορισμούς·  ότι η μεικτή επιτροπή που έχει συσταθεί με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (3) συνεδρίασε στο Βουκουρέστι από τις 21 έως τις 22 Νοεμβρίου 1988 και ότι μετά το πέρας των εργασιών της πρότεινε, μεταξύ άλλων μέτρων, την κατάργηση των ποσοτικών περιορισμών στη θέση σε ελεύθερη κυκλοφορία σε ορισμένα κράτη μέλη των προϊόντων καταγωγής Ρουμανίας·  ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3420/83, οι κυβερνήσεις των χωρών της Ομοσπονδιακής Δημοκρατίας της Γερμανίας και της Ελλάδας πληροφόρησαν τα άλλα κράτη μέλη και την Επιτροπή ότι κρίνουν ότι πρέπει να τροποποιηθεί, βάσει του εν λόγω κανονισμού, το καθεστώς εισαγωγής που εφαρμόζεται στην Ομοσπονδιακή Δημοκρατία της Γερμανίας και στην Ελλάδα έναντι της Ρουμανίας, όσον αφορά διάφορα προϊόντα·  ότι, ύστερα από εξέταση των διαφόρων στοιχείων των μέτρων που προτείνονται από τη μεικτή επιτροπή, πρέπει να δοθεί σχετική συνέχεια, λαμβάνοντας κυρίως υπόψη το άρθρο 3 παράγραφος 1 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για το εμπόριο βιομηχανικών προϊόντων·  ότι ενδείκνυται να τροποποιηθεί το καθεστώς εισαγωγής που εφαρμόζεται έναντι της Ρουμανίας όσον αφορά ορισμένα προϊόντα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι ποσοτικοί περιορισμοί στη θέση σε ελεύθερη κυκλοφορία στα κράτη μέλη των προϊόντων καταγωγής Ρουμανίας, που αναφέρονται στο παράρτημα, καταργούνται.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας και στην Ελληνική Δημοκρατία.  Άρθρο 3  Η παρούσα απόφαση εφαρμόζεται από την 1η Ιανουαρίου 1989.  Βρυξέλλες, 23 Δεκεμβρίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 346 της 8. 12. 1983, σ. 6.  (2) ΕΕ αριθ. L 217 της 6. 8. 1987, σ. 1.  (3) ΕΕ αριθ. L 352 της 29. 12. 1980, σ. 5.  ΠΑΡΑΡΤΗΜΑ  1.2.3 //  //  //  // Κράτη μέλη   // Κωδικός ΣΟ   // Περιγραφή εμπορευμάτων   //  //  //  // ΟΜΟΣΠΟΝΔΙΑΚΗ ΔΗΜΟ-  ΚΡΑΤΙΑ ΤΗΣ ΓΕΡΜΑΝΙΑΣ   // 6403 19 00  6403 59 31  6403 99 31   // Υποδήματα που έχουν τα εξωτερικά πέλματα από καουτσούκ, πλαστική ύλη, δέρμα φυσικό ή ανασχηματισμένο και το πάνω μέρος από δέρμα   //    //   //   //   // 7202 80 00  // Σιδηροβολφράμιο και σιδηροπυρίτιο-βολφράμιο   //    //  //   // ΕΛΛΑΔΑ   // 0701 90 10  0701 90 51  0701 90 59  0701 90 90   // Γεώμηλα   //    //   //   //   // ex 8527 11 90 8527 31 10 8527 31 91 8527 31 99 8527 32 00 8527 39 10 8527 39 91 8527 39 99 8528 10 40 8528 10 50 8528 10 60 8528 10 71 8528 10 73 8528 10 79 8528 10 91 8528 10 99 8528 20 71 8528 20 73 8528 20 79 8528 20 90 ex 8529 10 10 ex 8529 10 90 ex 8529 90 99   // Συσκευαί λήψεως τηλεοράσεως, έστω και συνδεδυασμέναι μετά συσκευών εγγραφής ή αναπαραγωγής του ήχου. Πλαίσια συσκευών λήψεως και τυπωμένα κυκλώματα εκ μετάλλου   //    //  //   //   // ex 8544 20 10 ex 8544 41 00 ex 8544 49 10 ex 8544 49 90   // Καλώδια-αγωγοί δια κεραίας τηλεοράσεως   //    //  //